Likatsin 4 (Art. 4). (Yaj makuán tatsokgwilin xlawán).
Chixkú xawá puskát lakxtúm nak ixlakatín tapakgsin. Ja'é namakgtakgalha xalakxtúm xawá ixlitatlanit litalakgapasni.|Wakg tachixkuwit takgalhí lakgchanat nakatsí ixlikstu xawá makatsinikán la chalí xawá la ixlipajlit ixkamanán.|Wakg tachixkuwit takgalhí lakgchanat maktakgalhkán xla xakalitatlanit Tapakgsín nawán xatamakglakaskinit xawá latá tipalít xlakata tlan tanukán nak tamastat xla kalitatlanit xawá namalakatsukí tamakxtumit xla Lipulatamatni xawá nak lakatunu pulatamatni nak xlimakanajlit xla liwákg takuchinat, latá wi nak litápitsi xwi xla likatsin 73 ja'é Limapakgsin.|Wakg tachixkuwit takgalhí lakgchanat akgtúm kakilhtamakú xatlán xlakata nalitatlaní ixlatamat.|Wakg litalakgapasni takgalhí lakgchanat nalipaxawá nakgalhí tlan chiki. Tapakgsin namalakatsukí tamaklakaskinit xawá tamakgtayan xlakata nakgantaxtú lilakgchanat.|Laktsú lakgkgawasán xawá laktsú laktsumaján takgalhí lakgchanat tlan tamakglhkatsit xla ixtaskinit xla tawayat, tatlanit, takgalhtawakga chu kalitatlanit paxawakán xlakata lakxtúm stakkán.|Xalakgkgolon, xanatikún xawá ixmakgtakgalhnanín takgalhí lakgchanat tamatliwakglha ja'é ixlakgchanatkán. Pulatamat namakamastá latá tu taskiní xlakata na'án talakgachixkuwit xawá itxtapalhkán laktsukamán xawá tlan ixlitatlawat ixlakgchanatkán.|Pulatamat namastá talakaskín la katiwá xlakata natamakgtayaninán xalimakgantaxtit ixlakgchanatkán laktsukamán.